Wolseley-veterane stig korps | Netwerk24
Wolseley-veterane stig korps
Wolseley-veterane wie se oogmerk dit is om krieketspelers van weleer te herenig, het onlangs sy bestaan bekend gemaak.
Vriendskaplike wedstryde verlede seisoen teen die plaaslike klubs het die grondslag vir die ontstaan van ’n spelerskorps geskep.
Vir Wolseley met sy groot en wye geskiedenis van spelers en administrasie wat die dorp onder die destydse Boland-krieketunie opgelewer het, is die totstandkoming van so ’n spelerskorps van weleer ’n gesonde inspuiting vir krieket vir die dorp met sy uitsonderlike talent en passie.
Een van die dorp se sterre van weleer wat die Boland- en SA-skolespan met groot onderskeiding verteenwoordig het, Leon Crotz, is reeds lid van die spelerskorps.
Voormalige spelers en belangstellendes wat graag deel van die spelerskorps wil uitmaak, is welkom om aan te sluit. Die lede vergader weer op 2 September 2018 om 16:00 by Crotz se huis.
Vir nog besonderhede kan een van die volgende lede gebel word: Henry Prins by 076 864 9941, AB Klein by 071 566 0601, Leon Crotz by 073 463 1102 of Patrick Prins by 078 983 9803.